Pielikums

Alūksnes Sporta skolas

direktores L. TOMSONES

25.03.2025. rīkojumam Nr. ASS/1-18/25/8

**Alūksnes novada pašvaldības konkursa nolikums**

**“kalnu divriteņu (MTB) sacensībAS” realizēšana**

1. Konkursa mērķis ir sabiedrības iesaiste, līdzdalība un pieejamība sporta pasākuma norisē Alūksnes novadā, no pašvaldību autonomajām funkcijām izrietošu uzdevumu izpildē bez komerciāliem nolūkiem (turpmāk - Projekts).

2. Konkursa organizētājs - Alūksnes Sporta skola.

3. Konkursa pretendentam jābūt ar pieredzi, pieejamiem resursiem un kompetenci, kas apliecina spēju realizēt Projektu, nokārtotām finanšu saistībām ar pašvaldību un valsti;

4. Konkursa uzdevums ir:

4.1. nodrošināt Alūksnes novadu ar kvalitatīviem pasākumiem;

4.2. veicināt potenciālo Projekta realizētāju spējas sporta pasākumu organizēšanā;

4.3. organizēt kalnu divriteņu (MTB) sacensību realizēšanu:

4.3.1. 2025. gada 6. jūlijā, Opekalnā, Ziemera pagastā, Alūksnes novadā, LV-4301;

4.3.2. 2025. gada 13. septembrī, Vastse-Roose (EE) - Ape (LV), Smiltenes novadā - Veclaicene (LV), Veclaicenes pagastā, Alūksnes novadā, LV-4301;

4.3.3. abu sacensību posmu starta vecuma grupas

**Grupas, distances un koridoru sistēma MTB Maratonā.**

|  |  |
| --- | --- |
| Sievietes | Sievietes dzimušas no 2006. līdz 1991.gadam |
| Sievietes 35 | Sievietes dzimušas 1990.gadā un agrāk |
| Vīri U23 | Vīrieši dzimuši no 2006. līdz 2003.gadam |
| Vīri | Vīrieši dzimuši no 2002. līdz 1995.gadam |
| Vīri 30 | Vīrieši dzimuši no 1994. līdz 1986.gadam |
| Vīri 40 | Vīrieši dzimuši no 1985. līdz 1976.gadam |
| Vīri 50 | Vīrieši dzimuši 1977.gadā un agrāk |
| Elektro | Elektro velosipēdu klase, bez vecuma un dzimuma ierobežojuma. Elektro velosipēdu jauda nedrīkst pārsniegt 250W, ātrums nepārsniedz 25 km/h, Elektro velosipēdam jāatbilst UCI noteikumiem par elektro velosipēdiem. |

**Grupas, distances un koridoru sistēma MTB Pusmaratonā.**

|  |  |
| --- | --- |
| S jaunietes | Jaunietes dzimušas 2010. un 2009.gadā |
| V jaunieši | Jaunieši dzimuši 2010. un 2009.gadā |
| V juniori | Juniori dzimuši 2008. un 2007.gadā |
| S U-23 | Sievietes dzimušas no 2008. līdz 2003.gadam |
| S 45 | Sievietes dzimušas 1980.gadā un agrāk |
| V 45 | Vīrieši dzimuši no 1980. līdz 1966.gadam |
| V 60 | Vīrieši dzimuši 1965.gadā un agrāk |
| V P | Pusmaratona dalībnieki dzimuši no 1981. līdz 2006.gadam |
| S P | Pusmaratona dalībnieces dzimušas no 1981. līdz 2002.gadam |

**Grupas, distances un koridoru sistēma MTB Pusaudžu distancē.**

|  |  |
| --- | --- |
| Grupa | Dzimšanas gads |
| V 12 | 2015. - 2013. gads |
| S 12 | 2015. - 2013. gads |
| V 14 | 2012. - 2011. gads |
| S 14 | 2012. - 2011. gads |

**Grupas, distances un koridoru sistēma MTB Bērnu distancē.**

|  |  |  |
| --- | --- | --- |
| **Dzimšanas gads** | **Grupa** | **Piezīmes** |
| 2023. - 2022. | Meitenes/Zēni 3 | Meitenes un zēni startē kopā |
| 2020. - 2021. | Meitenes/Zēni 5 |
| 2018. - 2019. | Meitenes/Zēni 7 | Meitenes un zēni startē atsevišķi |
| 2016. - 2017. | Meitenes 9/ Zēni 9 | Meitenes un zēni startē atsevišķi |

**Tīrs atpūtas brauciens**

Braucienā var startēt jebkurš interesents no 15 gadu vecuma. Ar jebkādas konfigurācijas velosipēdiem. Distances garums 10 - 15 km.

* + 1. veikt uzvarētāju apbalvošanu.

1. Nodrošināt sacensību norises vietā neatliekamās medicīniskās palīdzības brigādi.
2. Projektam paredzētos līdzekļus piešķir konkursa kārtībā. Projektam pieejamais līdzfinansējums ir 3000 EUR.
3. Projekta īstenošanas laiks ir no 2025. gada 14. aprīļa līdz 2025. gada 13. oktobrim.
4. Konkursā neatbalsta pašvaldības sporta institūcijas un iestādes, aģentūras, kapitālsabiedrības.
5. Konkursa izsludināšana un pieteikumu iesniegšana:
   1. paziņojumu par konkursu publicē Alūksnes novada pašvaldības tīmekļvietnē [www.aluksne.lv](http://www.aluksne.lv) un Alūksnes Sporta centra sociālo mediju kontos;
   2. konkursa nolikums un pieteikuma veidlapas pieejamas Alūksnes novada pašvaldības tīmekļvietnē [www.aluksne.lv](http://www.aluksne.lv),sadaļā“KONKURSI” (<https://aluksne.lv/index.php/pasvaldiba/konkursi/>) ;
   3. pieteikumi Projektu konkursam jāiesniedz elektroniski e-pastā: [albjss@aluksne.lv](mailto:albjss@aluksne.lv) , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301. Pieteikumu iesniegšanas termiņš - 2025. gada 3. aprīlim (ieskaitot).
6. Pieteikumu noformējums un saturs:
   1. iesniedzams latviešu valodā, vienā eksemplārā;
   2. rakstīts datorrakstā;
   3. aizpildītas visas veidlapas;
   4. pirmajai lapai jābūt pieteikumam (pielikums Nr. 1);
   5. sacensību nosaukumā jāiekļauj rīkošanas vietas nosaukums Alūksnes novadā;
   6. Projektu īstenošanai aprakstā (pielikums Nr. 2) jāiekļauj:
      1. Projekta nepieciešamības pamatojums;
      2. Projekta darbības programma, termiņi;
      3. Projekta paredzamie rezultāti (dalībnieku, komandu skaits sacensībās u.c.);
      4. informācija par Projekta īstenotājiem, vismaz 3 gadu pieredzi sacensību organizēšanā Latvijā, pieejamiem resursiem un kompetenci, kas apliecina spēju realizēt Projektu;
      5. informācija par sacensību plānoto atspoguļošanu sociālajos medijos;
      6. Projekta kopējā tāme, kas sastādīta atbilstoši Latvijas Republikas nodokļu normatīvajiem aktiem un tās pamatojums (tāme pielikums Nr. 3);
      7. ja konkursam prasītajā summā tiek iekļautas ar atlīdzību saistītas pozīcijas, ir jānorāda atlīdzības saņēmējs.
7. Projektu vērtēšanas administratīvie kritēriji:
   1. pieteikums ir iesniegts noteiktā termiņā;
   2. pieteikums atbilst šī nolikuma 11. punkta prasībām;
   3. pieteikumā ir sniegta prasītā informācija;
   4. ir iesniegts sacensību nolikums.
8. Projektu vērtēšanas kvalitatīvie kritēriji:
   1. Projekta atbilstība konkursa mērķim un uzdevumiem;
   2. Projekta vadības kvalitāte, iepriekšējā pieredze;
   3. Projekta aktualitāte;
   4. Projekta ietekme uz novada sporta, aktīvās atpūtas un tūrisma attīstību.
9. Konkursā finansējumu nepiešķir:
   1. projektiem, kuri neatbilst konkursa nolikuma 1. un 3. punktam;
   2. projektiem, kuros ietverta infrastruktūras veidošana vai uzlabošana;
   3. aktivitātēm, kas paredz pamatlīdzekļu, inventāra un reklāmas materiālu (suvenīru, T kreklu, krūzīšu u.c) iegādi;
   4. aktivitātēm, kas paredz ēdināšanas un kafijas paužu izdevumu segšanu, prēmiju izmaksām un aktivitātēm, kam ir komerciāls nolūks;
10. Projekta pieteicēja tiesības un pienākumi:
    1. Projekta pieteicējs pirms projektu iesniegšanas termiņa beigām var veikt izmaiņas iesniegtajā projektā, papildināt iesniegto projektu vai atsaukt to;
    2. Projekta pieteicējs, kurš iesniedz Projekta pieteikumu finanšu līdzekļu saņemšanai, piekrīt visiem projektu konkursa noteikumiem un ir atbildīgs par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu;
    3. Projekta pieteicējam, ja tas ir apstiprināts un izvēlēts, viena mēneša laikā pēc tā īstenošanas beigu termiņa, jāsniedz rakstiska atskaite par atbalstītajam projektam piešķirtā finansējuma apjomu un izlietojumu (pielikums Nr. 4). Atskaite jāiesniedz elektroniski e-pastā: [albjss@aluksne.lv](mailto:albjss@aluksne.lv) , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301.
    4. Projekta pieteicējam pirms pieteikuma iesniegšanas ir tiesības saņemt konsultāciju no konkursa organizētāja.
11. Projektu pieteikumu izskatīšanas kārtība:
    1. Projektu pieteikumus, kuri atbilst konkursa mērķim un nolikuma prasībām, vērtē Alūksnes Sporta skolas izveidota komisija (turpmāk - komisija);
    2. komisija ir tiesīga uzaicināt projekta pieteicējus uz pārrunām, kā arī uzaicināt citus speciālistus atzinumu sniegšanai;
    3. komisija pieņem lēmumu par Projektu konkursa uzvarētāju.
12. Konkursa rezultātu paziņošana:
    1. finansēto projektu saraksts tiek publicēts Alūksnes novada pašvaldības tīmekļvietnē [www.aluksne.lv](http://www.aluksne.lv) , sadaļā “KONKURSI” (<https://aluksne.lv/index.php/pasvaldiba/konkursi/>) un Alūksnes Sporta centra sociālo mediju kontos;
    2. pēc konkursa rezultātu apstiprināšanas Alūksnes Sporta skola e-pastā informē projekta pieteicējus par konkursa rezultātiem.

17. Pamatojoties uz Alūksnes novada pašvaldības domes saistošajiem noteikumiem Nr. 11/2023 “Par līdzdarbības līgumu slēgšanu Alūksnes novada pašvaldībā”, Alūksnes Sporta skola līdz 2025. gada 11. aprīlim noslēdz līdzdarbības līgumu (pielikums Nr. 5) ar apstiprināto Projekta pieteicēju par Projekta realizēšanu. Informāciju par līguma noslēgšanas termiņiem Alūksnes Sporta skola nosūta e-pastā Projekta pieteicējam vienlaikus ar atbildi par konkursa rezultātiem.